Diari Oficial de la Generalitat Valenciana


Sumari del DOGV 1324, del 13-06-1990 (1990/817820)

ORDRE conjunta de 30 de maig de 1990, de les Conselleries d'Economia i Hisenda i Administració Pública, sobre substitucions per determinades baixes de personal.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/30/(2)/dof/vci/html**

### Dades del document

Número de DOGV
:   1324

Data del DOGV
:   13-06-1990

Secció del DOGV
:   DISPOSICIONS GENERALS

Número del document
:   1990/817820


Data del document
:   30-05-1990

Organisme emissor
:   Conselleria d'Economia i Hisenda

Tipus de document
:   Ordre

Ordre conjunta de 30 de maig de 1990, de les Conselleries d'Economia i Hisenda i Administració Pública, sobre substitucions per determinades baixes de personal.  
L'agilitat en el pagament de nòmines del personal del Consell, sense perjudici del control de la legalitat, exigeix l'adopció de mesures que faciliten l'actuació dels centres gestors i reduesca, sensiblement, els temps d'incorporació d'aquest personal a les nòmines, per això,  
ORDENEM:  
Article primer  
Que la substitució de les baixes de personal podrà fer-se en els supòsits següents:  
a) Quan es tractarà de processos d'ILT en els quals el secretari general preveja una duració superior a 30 dies.  
b) Llicències per maternitat.  
c) Permisos sense sou superiors a 30 dies.  
Article segon  
Que els llocs de treball dedicats directament a l'assistència sanitària, a la prestació d'assistència a ancians, a disminuïts físics i aquells altres llocs que exigesquen una atenció continuada, les substitucions podran estendre's als supòsits següents:  
a) Malaltia o accident, amb independència del termini que previst per a la recuperació.  
b) Vacances.  
c) Llicències per matrimoni.  
Article tercer  
Les Direccions Generals de Funció Pública i Pressupostos determinaran, a proposta de les Conselleries interessades, aquells llocs de treball als quals s'aplicarà el règim excepcional de substitucions previst en l'article 2.  
Article quart  
Una vegada concretats els llocs a què es refereix l'article anterior, la Secretaria General de cada Conselleria haurà d'aprovar el Pla Anual de Vacances, on conste el nombre de substitucions per categories i mesos.  
El pla de vacances esmentat i la relació de llocs de treball als quals s'aplicarà el règim excepcional de substitucions, haurà de ser lliurat per les Secretaries Generals a les Intervencions Delegades perquè servesquen de base per a la fiscalització i incorporació del personal a la nòmina.  
Article cinqué  
La formalització dels contractes o els nomenaments derivats de les baixes que es produesquen pels motius assenyalats en aquesta ordre els realitzaran els òrgans competents.  
Article sisé  
Les contractacions temporals a què es refereix aquesta ordre s'efectuaran amb personal inclòs en les corresponents borses de treball o, si no n'hi ha, mitjançant l?oferta davant l?INEM.  
Quan es tractarà de nomenament de personal interí, per a realitzar les substitucions del personal d'administració general a què es refereix l'article 1 d'aquesta Ordre, es realitzarà amb personal inclòs en les corresponents borses de treball o, si no n'hi ha, a favor de la persona que propose la Conselleria interessada.  
Els gestors de les borses hauran de designar en un termini màxim de 24 hores, des del moment de la sol·licitud, la persona que ha de cobrir la plaça vacant. Per a aquest fi es podran utilitzar els mitjans de comunicació més ràpids com telèfon, telefax o telegrama, sense perjudici de la confirmació posterior per escrit.  
Article seté  
La percepció de retribucions derivades dels contractes o nomenaments a què es refereix aquesta ordre no requerirà l'anotació prèvia en el registre de personal, d'acord amb el que estableix l'apartat 1 de l'article 3 del Decret 60/86.  
Una vegada formalitzats els contractes se'n trametrà fotocòpia compulsada a la Direcció General de la Funció Pública, perquè consten en la unitat de registre de personal i llocs de treball.  
Article vuité  
La incorporació d'una persona a un lloc de treball, sense 'haver complit la normativa vigent en matèria de crèdits pressupostaris i contractació, s'entendrà com una infracció de les previstes en l'article 88 c) de la Llei 4/1984, d'Hisenda Pública de la Generalitat Valenciana, per la qual cosa s'exigirà al secretari general, director general, director territorial, director de centre o qualsevol altra autoritat o funcionari que haja autoritzat la incorporació, la responsabilitat per danys i perjudicis que puguen derivar-se de la seua actuació, d'acord amb el que estableix l'article 89.2 del text legal esmentat.  
DISPOSICIONS ADDICIONALS  
Primera  
Els preceptes que conté aquesta ordre no afectaran l?ordre conjunta del conseller d'Economia i Hisenda i del conseller de Sanitat i Consum, de data 21 de març de 1990, sobre confecció, fiscalització, comptabilització i pagament de les nòmines del personal del Servei Valencià de Salut, que manté tota la seua vigència.  
Segona  
Seguirà en vigor el règim de substitucions establert per al personal docent, dependent de la Conselleria de Cultura, Educació i Ciència.  
València, 30 de maig de 1990  
El conseller d'Economia i Hisenda,  
ANTONI BIRLANGA I CASANOVA  
El conseller d'Administració Pública,  
EMERIT BONO I MARTINEZ


Còpia Permalink ELI